open-index/open-wikipedia-markdown huggingface dataset:
Shiyazi-demningen

** Shiyazi-demningen** er en demning med vannkraftverk i Guizhou-provinsen i det sentrale Kina, anlagt i elva Hongjiadu He. Effekten er 140 MW fordelt på 2 x 70 MW Francisturbiner.  Operatør er Guizhou Zhongsui Energy Ltd.

Demningen er en betong gravitasjonsdam. Dammen er 134 meter høy. Den skaper et reservoar på 8&nbsp;km².

## Se også
* Liste over verdens største vannkraftverk

## Eksterne lenker
Baishiya-demningen

** Baishiya-demningen** er en demning med vannkraftverk i det autonome, tibetansk-befolkede prefekturet Gannan i Gansu-provinsen i det vestlig-sentrale Kina, anlagt i elva Fangchen. Effekten er ca 200 MW.

Demningen er en betong gravitasjonsdam av typen RCC. Dammen er 74 meter høy og 190 meter lang. Den besørger også vannforsyning og irrigasjon.

## Se også
* Liste over verdens største vannkraftverk

## Eksterne lenker
* MD&A database over RCC betongdemninger, Kina - besøkt 8. januar 2012.
Mestaruussarja 1970

**[[Veikkausliiga|Mestaruussarja]]** (finske mesterskapsserien i fotball) i 1970 bestod av 12 lag, og Reipas Lahtis vant mesterskapet.

## Sluttstilling

## Eksterne lenker
* Finland – Liste over sluttabeller (RSSSF)
Manghekou-demningen

** Manghekou-demningen** er en demning med et lite vannkraftverk i Henan-provinsen i det sentrale Kina, anlagt i elva Biamang He. Effekten er ca 50 MW.

Demningen er en betong gravitasjonsdam, av typen RCC. Dammen er 75 meter høy og 215 meter lang. Den primære rollen for dammen er flomkontroll, irrigasjon og vannforsyning.

## Se også
* Liste over verdens største vannkraftverk

## Eksterne lenker
* MD&A database over RCC betongdemninger, Kina - besøkt 8. januar 2012.
Saizhu-demningen

** Saizhu-demningen** er en demning med vannkraftverk i Yunnan-provinsen i det sørlige Kina, anlagt i elva Xima He, en høyre sideelv til Pudu He. Effekten er ca 300 MW. Operatør er Yunnan Dianneng Luquan Power & Phosphor Development Ltd.

Demningen er en enkel, betong buedam, av typen RCC. Dammen er 72 meter høy og 160 meter lang.

## Se også
* Liste over verdens største vannkraftverk

## Eksterne lenker
* MD&A database over RCC betongdemninger, Kina - besøkt 8. januar 2012.
Kjerring

**Kjerring** kan referere til:

* Eldre kvinne
* Hustru, kvinnelig ektefelle
* Kjerringa (Ørsta), fjelltopp i Ørsta på Sunnmøre
* Kjerringa (Stjernøya), fjelltopp på Stjernøya i Finnmark

## Se også
* Kjerringråd, råd eller tips
* Kjerringjuldagen, tradisjon
* Vevkjerringer, en gruppe edderkoppdyr

### Steder
* Kjerringvatnet (pekerside)
* Kjerringøy, halvøy i Bodø kommune
* Kjerringvåg, tettsted i Hitra kommune
* Kjerringnes, sted i Sortland kommune
* Vestkapp. nyere navn på Kjerringa, det flate fjellet nordvest på Stadlandet

### Diktning
* *[[Kjerringa mot strømmen]]*, folkeeventyr utgitt av Asbjørnsen og Moe
* *[[Kjerringa med staven]]*, tradisjonell norsk folkesang 
* «Mannen og kjerringa», skillingstrykk Alf Prøysen 
* Teskjekjerringa, hovedpersonen i en serie barnebøker av Alf Prøysen
* «Kjerringa satte seg på purka og rei», folkevise av typen ballade
Nansha-demningen

** Nansha-demningen** er en demning med vannkraftverk sør for byen Dali i Yunnan-provinsen i det sørligste Kina, anlagt i elva Den røde elv (Hong He). Effekten er ca 150 MW.  Operatør er Red River Hydropower Development Co Ltd.

Demningen er en betong gravitasjonsdam, av typen RCC. Dammen er 85 meter høy og brukes bare til vannkraft. 

## Se også
* Liste over verdens største vannkraftverk

## Eksterne lenker
* MD&A database over RCC betongdemninger, Kina - besøkt 8. januar 2012.
Longqiao-demningen

** Longqiao-demningen** er en demning med vannkraftverk i byfylket Lichuan i Hubei-provinsen i det sentrale Kina, anlagt i elva Yu Jiang, en sideelv til Yangtze. Effekten er ca 200 MW.

Demningen er en betong gravitasjonsdam, av typen RCC. Dammen er 95 meter høy og 156 meter lang. 

I samme elv ligger Changshun-demningen.

## Se også
* Liste over verdens største vannkraftverk

## Eksterne lenker
* MD&A database over RCC betongdemninger, Kina - besøkt 8. januar 2012.
Liste over Guinea-Bissaus statsoverhoder

Dette er en **liste over Guinea-Bissaus statsoverhoder** siden landet erklærte sin uavhengighet fra Portugal 24. september 1973.

## Presidenter 1973–

### Tilknytninger
* PAIGC: *[[Det afrikanske partiet for Guinea-Bissau og Kapp Verdes uavhengighet|Partido Africano da Independência da Guiné e Cabo Verde]]*, eneste lovlige parti 1974–1991.
* PRS: *[[Partido para a Renovaçao Social]]*
* mil: Militært styre
* pl: partiløs eller uten sterk tilknytning til et bestemt parti

## Referanser


## Eksterne lenker
* World Statesmen – Guinea-Bissau (engelsk)
Amatepec

**Amatepec** er en landsby og en kommune sørvest i den meksikanske delstaten México. Kommunen hadde 26&nbsp;344 innbyggere i 2010, mens landsbyen hadde 2&nbsp;187 innbyggere. Kommunens areal er på 624,9 km².

Navnet Amatepec er nahuatl og betyr «på papirtreåsen».

## Referanser
San Felipe del Progreso (kommune)

**San Felipe del Progreso** er en landsby og en kommune vest i den meksikanske delstaten México. Den ligger 59 km fra delstatshovedstaden Toluca og grenser blant annet til delstaten Michoacán. Kommunen hadde 121&nbsp;396 innbyggere i 2010, mens landsbyen bare hadde 4&nbsp;350 innbyggere. Kommunens areal er på 856,05 km². Over 33&nbsp;000 av innbyggerne snakker et indiansk språk, hovedsakelig mazahua.

## Referanser


## Eksterne lenker
*
Texcalyacac

**Texcalyacac** er en kommune sør i den meksikanske delstaten México. Den hadde 5&nbsp;111 innbyggere i 2010. Arealet er på 17,99 km². Administrasjonssenteret San Mateo Texcalyacac, med 4&nbsp;623 innbyggere (2010), utgjør nesten hele kommunen.

## Referanser
Røstjern

Et **røstjern** er et beslag på en seilbåt som brukes som feste for vantene. Røstjernene er montert på dekk eller skroget omtrent tverrskips av masten. Den langsskips plassering er bestemt av støtten vantene trenger å gi masten i lengderetningen. En båt kan ha flere sett røstjern enten for å støtte bedre i lengderetningen eller for å gi bedre passasje til fordekk ved at undervantene er trukket inn mot overbygget.

Da røstjernene tar opp store krefter fra riggen er disse vanligvis produsert i stål og festet i en forsterket skrogside eller gjennom dekk og ned i hovedskottet. Alternativt ned til et kne faststøpt til skroget.
Fu Chai

Kong **Fu Chai av Wu** (kinesisk: 吳王夫差), regent 495-473 f.Kr., var den siste kongen av Wu, en stat i det gamle Kina; han hersket mot slutten av Vår- och høstperioden. 

Som sønn til kong Helü av Wu ble han konge i 495 f.Kr. I begynnelsen av hans styre  beseiret han styrkene fra Yue ved Fujiao og erobret Yues hovedstad. I stedet for å helt og holdent annektere fiendelandet, noe hans statsminister Wu Zixu (伍子胥) foreslo, sluttet han fred med kong Gou Jian av Yue. Etter dette slaget bygde han Hankanalen og førte sin hær nordover. Ved Ailing beseiret hans hær staten Qi. 

I 482 f.Kr., da han forsøkte å skape enighet ved et møte med hertugene i Huangchi, ble hans hovedstad overrasket av kong Gou Jian av Yue. Noen år senere ble Wu beseiret og annektert av Yue, og kong Fu Chai begikk selvmord i sitt palass.

## Litteratur
*Paul A. Cohen: *Speaking to History: The story of King Goujian in twentieth-century China*. Asia : local studies/global themes ; v. 16. Berkeley, Calif.: University of California Press, 2008. ISBN 978-0-520-25579-1 (hbk.)
BP (andre betydninger)

**[[BP]]** er et petroleumselskap.

**BP**, **Bp**, **bP** eller **bp** kan også referere til:

*Before Present, tidsregneskala i arkeologi og geologi
*Portugals bank, *Banco de Portugal*
*Better Place, amerikansk selskap
*Basispunkt, rentemål
*BP, opprinnelig britisk petroleumsselskap
*Bletchley Park, militærbase utenfor London, Storbritannia
*Budapest, hovedstad i Ungarn
*Robert Baden-Powell (1857–1941), grunnlegger av speiderbevegelsen
*Bloc Party, britisk band
*Blackwater Park, studioalbum til gruppa Opeth
*Tyggegummipop (*Bubblegum pop*), musikkstil
*IF Brommapojkarna, svensk fotballklubb
*Burnout Paradise, bilspill
*Bayernpartei, tysk lokalpolitisk parti
*Senterpartiet, tidligere *Bondepartiet*, av og til forkortet Bp.
Lexias

***Lexias*** er en slekt av sommerfugler som tilhører underfamilien Limenitidinae i den store familien flikvinger (Nymphalidae). Gruppen består for det meste av store, kraftige arter. De er gode flygere og seiler gjerne på stive vinger. Disse artene er tropiske og lever i Sørøst-Asia og Australia.

## Utseende
Store (vingespenn opptil 10 centimeter), mørke sommerfugler. Det er stor forskjell mellom kjønnene. Hos hannene er vingenes grunnfarge er fløyelsaktig svart, forvingen har små, metalliske flekker, bakvingens bakre del er metallisk skimrende, fargen varierer med betraktningsvinkelen (strukturfarger). Hunnenes overside er mer eller mindre brun med gulhvite flekker. Begge kjønns vinger er kamuflasjefarget brunlige på undersiden.
Larvene har tallrike piggete, fingeraktige utvekster.

## Levevis
Artene lever gjerne i skogkanter, der larvene utvikler seg på trær i slekten *[[Calophyllum]]* (familien Calophyllaceae). Disse sommerfuglene suger gjerne til seg væske fra råtnende frukt, men besøker også blomster.

## Utbredelse
Slekten er utbredt fra India i vest til Australia i øst.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae Rafinesque, 1815
************** Underfamilien Limenitidinae Behr, 1846
*************** Adoliadini Doubleday, 1845 – over 500 arter, Afrika og Asia
**************** Slektsgruppen Adoliadina – 80 arter, Sørøst-Asia
***************** Slekten ***Lexias*** Boisduval, 1832
****************** *[[Lexias acutipenna]]* Chou & Li, 1994
****************** *[[Lexias aeetes]]* (Hewitson, 1861)
****************** *[[Lexias aegle]]* (Doherty, 1891)
****************** *[[Lexias aeropa]]* (Linnaeus, 1758)
****************** *[[Lexias albopunctata]]* (Crowley, 1895)
****************** *[[Lexias bangkana]]* (Hagen, 1892)
****************** *[[Lexias canescens]]* (Butler, 1869)
****************** *[[Lexias cyanipardus]]* (Butler, 1869)
****************** *[[Lexias damalis]]* (Erichson, 1834)
****************** *[[Lexias dirtea]]* (Fabricius, 1793)
****************** *[[Lexias elna]]* (van de Poll, 1895)
****************** *[[Lexias hikarugenzi]]* Tsukada & Nishiyama, 1980
****************** *[[Lexias immaculata]]* Snellen, 1890
****************** *[[Lexias panopus]]* Felder & Felder, 1861
****************** *[[Lexias pardalis]]* (Moore, 1878)
****************** *[[Lexias perdix]]* (Butler, 1884)
****************** *[[Lexias satrapes]]* Felder & Felder, 1861

## Kilder
* Brower, A.V.Z. (2006) *Lexias* på Tree of life http://tolweb.org/Lexias/

## Eksterne lenker
* 
* Markku Savela's Lepidoptera and some other life forms: Sjekkliste over artene. Hentet 28.12. 2011
Belmont (Wisconsin)

**Belmont** er et tettsted i Lafayette County, Wisconsin, USA. Tettstedet ble grunnlagt av landspekulanten John Atchison i 1835, og var sete for Wisconsin-territoriets lovgivende forsamling frem til Burlington (som senere ble en del av Iowa) overtok den rollen i 1837. Bygningen som huset forsamlingen, «Capitol», ligger et stykke nordvest for Belmont, mens selve tettstedet er en del av byen Belmont.

Tettstedet har en egen high school, og veitilknytning til større veinett via U.S. Route 151 som tidligere gikk gjennom Belmont. Belmont Mound State Park ligger nordvest for tettstedet, like øst for det historiske museet som omfatter stedet og bygningen der territoriets lovgivende forsamling møttes for første gang 25. oktober 1836.

## Demografi
Ifølge folketellingen i 2000 var 871 bosatt her. Folketettheten var 1 511,6 per 579,8&nbsp;km². Tettstedet hadde 401 beboelsesenheter med en gjennomsnittlig tetthet på 695,9 per 266,9&nbsp;km². Belmont hadde 377 husholdninger og 245 familier, blant de 377 husholdningene var det 24,1&nbsp;% som inkluderte barn under 18, 52,0&nbsp;% var gift, 9,3&nbsp;% ble ledet av en kvinne uten mann til stede og 35,0&nbsp;% ble ikke regnet som familie. 30,0&nbsp;% av alle husholdningene bestod av en person, mens 17,2&nbsp;% av dem bestod av en pesron over 65 år. Gjennomsnittlig husholdningsstørrelse var 2,31 mens en gjennomsnittlig familie telte 2,90 personer.

I tettstedet fordelte aldersgruppene seg med 23,8&nbsp;% under 18, 8.3&nbsp;% 18 &ndash; 24, 24.8&nbsp;% 25 &ndash; 44, 22,0&nbsp;% 45 &ndash; 64 og 21,1&nbsp;% som var 65 eller eldre i 2000. Aldersmedianen var 41 år. Belmont hadde noe mer kvinner enn menn, for hver 100 kvinner var det 91,9 menn, det samme gjelder for befolkningen med en alder fra 18 år: for 100 kvinner var det 86,5 menn.

Middels inntekt for en husholdning var på $34&nbsp;853, mens den for en familie var på $49&nbsp;688. Menn hadde en middelinntekt på $28&nbsp;646, mens kvinners lå på $22&nbsp;159. Inntekt per capita var $17&nbsp;763. Omtrent 1,7&nbsp;% av familiene, og 5,4&nbsp;% av befolkningen befant seg under fattigdomsgrensen, blant disse var 4,5&nbsp;% under 18 og 9,6&nbsp;% 65 eller eldre.

## Eksterne lenker
* Belmont, Wisconsin
Peder Cappelen Thurmann

**Peder Cappelen Thurmann** (født 18. mars 1839, død 21. mai 1919) var en norsk kunstmaler og lærer ved Den kongelige Tegne- og Kunstskole i Christiania i tillegg drev han sin egen maleskole.  

I Norge hadde han trolig Joachim Frich som lærer. Thurmann studerte 10 år i Italia og Tyskland. I Düsseldorf var han elev hos Hans Gude (1857-1859) og oppholdt seg deretter i München flere år og gjorde da flere studieturer til Italia. Han malte gjerne landskaper i Bayern og Italia. Han malte særlig landskaper i det sørlige Norge. Kunstforeningen avholdt i 1939 en minneutstilling. Han var en produktiv og populær maler og laget bilder som var nøyaktig utført. Hans Heyerdahl var en av hans elever. I likhet med Johan Fredrik Eckersberg malte han flere bilder med Romsdalen og Romsdalshornet som motiv. 

Han var sønn av presten Carl Fredrik Thurmann og Ottilie (Ottilia) Christine Ottesen, og svoger til misjonsbiskopen Nils Astrup. Moren Ottilie var datter av presten Realf Ottesen og søster av jernverkseier Pedere Cappelen Ottesen. Navnet Thurmann skriver seg fra Tyskland.

Han giftet seg med Anna Maria Catharina Enzinger (født 1843) i München 1863.
## Galleri

Landskap (Peder Cappelen Thurmann) - Nationalmuseum - 91617.tif|«Landskap» (Romsdalen med Romsdalshornet), tilhører Nasjonalmuséet i Stockholm
Peder Cappelen Thurmann Bymotiv.jpg|Vintermotiv, 1869. Akershus festning til venstre. Tilhører Oslo Museum. Olje på lerret, 51,1  x 36,6 cmFra DigitaltMuseum
DieGetreeideernte.png|Illustrasjon til F.C. Schübeler: *Die Pflanzenwelt Norwegens.* (Christiania, 1873-1875)


## Referanser
Ingeborg Solbrekken

**Ingeborg Solbrekken** (født 1961) er en norsk sakprosaforfatter og dramatiker. Hennes tre bøker om Kirsten Flagstad er blitt mye omtalt. Hun har også forsket på utenomrettslige sider ved oppgjøret etter andre verdenskrig i Norge. Høsten 2018 utga hun en fortelling om den kommunistledede motstandsbevegelsen i Norge under krigen. I forbindelse med utgivelsen av boken, åpnet Valdresmusea en utstilling om de illegale kommunistavisene. Solbrekkens bøker har vært utgangspunkt for flere filmer. Hennes internasjonale biografi om Kirsten Flagstad som «århundrets stemme» var fokustittel hos Norla våren 2021, og oversettelsesrettighetene ble kjøpt av den tyske forlagsgiganten *[[Penguin Random House]]*. Boken er oversatt til fire språk. Den spanske utgaven, som er utgitt på det Madrid-baserte forlaget Focola, fikk en rekke omtaler og en hel side i storavisen El PAÍS. Den amerikanske utgaven kom på Indiana University Press og fikk en stålende anmeldelse i Gramophone.
Solbrekken ble tildelt kulturprisen for 2025 fra Etnedal kommune. I sin vurdering skrev formannskapet: «*Prisen tildelast Solbrekken for hennes sterke og engasjerte arbeid innan dokumentarisk litteratur, lokalhistorisk formidling og samfunnsrefleksjon».*
----
----

## Bibliografi
* *Heksens kurér*. En studie av folkeeventyrenes religiøse, mytologiske, dikteriske og dybdepsyko­logiske bakgrunn (1997). 
* *Bergmannen og Malmen*. 18 sonater i Henrik Ibsens liv og diktning (2000) – brukt som manus til dokumentarfilmen *Løven Henrik Ibsen*. 
* *Stemmen*. Kirsten Flagstad. Verdensstjerne og syndebukk (2003). 
* *Med empati som våpen*. Amalie Christies kamp mot deportasjon og rettsoppgjør (2004).  
* *Galskap og rettergang*. Landssviksaken mot Kirsten Flagstad og Henry Johansen (Transit forlag, 2007) – brukt som manus til dokumentar­filmen *[[Kirsten Flagstads plass]].
* *Kors og kårde*. Om [[Marta Steinsvik]] (2012).
* *Landssvikoppgjørets hemmelige historie. Brukte norske rettsmyndigheter krigsforbrytere og nazi-metoder under landssvikoppgjøret?* (2015).
* *Konspirasjonen mot Kirsten Flagstad. Den norske stats forfølgelse av en verdensstjerne*, 2016, Opera forlag.
* *Gestapos mest ettersøkte nordmenn.* Den kommunistledede motstandsbevegelsen under krigen (2018).
* *En fabel om utilregnelighet.* ([[skuespill]] 2018, utviklet med [[stipend]] fra Dramatikkens hus).
* *Jøden og jorden.* Sakprosa om [[jøde]]n Hans Salomons kjøp av og eierskap til en odelsgård i [[Valdres]] 1939-48. Boken utløste en serie reportasjer om saken i *Klassekampen* og *Morgenbladet''.
* Landssvik og profitt - finansnæringens ran av nordmenn under krigen (2025).

## Referanser
Norsk Teknologi

**Norsk Teknologi** (**TELFO**, tidligere **Tekniske Entreprenørers Landsforening**) var en landsforening i NHO, og representerte bedrifter innen elektro, automatisering, ventilasjon, kulde, heis, tele og it. Fra 1. januar 2016 opphørte den som egen organisasjon etter NELFO ble landsforening.

Medlemsbedriftene var organisert i fire bransjeforeninger underlagt Norsk Teknologi; NELFO, Integra, HLF og VKE. De representerte til sammen over 1 700 medlemsbedrifter med om lag 33 000 ansatte, og en samlet årlig omsetning på rundt 40 milliarder kroner. På vegne av de tilsluttede bransjeforeningene skulle Norsk Teknologi «jobbe for gode rammebetingelser og for en sterk og selvstendig rolle for tekniske entrepriser, service og tjenester i markedet, for derigjennom å oppnå god lønnsomhet og konkurransekraft for medlemsbedriftene». Flertallet av medlemsbedriftene er små og mellomstore.

Norsk Teknologi var i stor grad en prosjektstyrt organisasjon. Dette innebærer at bransjeforeningene og deres medlemsbedrifter var involvert i landsforeningens arbeid.

Ove Guttormsen var leder for organisasjonen. 

## Bransjeforeningene
Fire bransjeforeninger var del av Norsk Teknologi:
* Heisleverandørenes landsforening (HLF)
* Foreningen for tekniske systemintegratorer (INTEGRA)
* Foreningen for EL- og IT-bedriftene (NELFO)
* Foreningen for ventilasjon, kulde og energi (VKE)

## Referanser


## Eksterne lenker
* 
* http://www.regjeringen.no/pages/2150904/Norsk%20Teknologi.pdf
Nobatia

**Nobatia** (gammenubisk: Ⲛⲟⲩⲃⲁⲇⲓⲁ; *Noubadia*; gresk: Νοβαδἰα; *Nobadia*; arabisk: ; *al-Marīs*) var et kristent nubisk kongedømme som først hersket over Nedre Nubia og siden ble annektert av et annet og større nubisk rike, Makuria.

## Grunnleggelse
Det afrikanske, nubiske kongeriket Nobatia (eller Nobadia) hadde sin hovedstad ved Pachoras (dagens Faras), og var lokalisert i hva som i dag er nordlige Sudan og sørlige Egypt. Den nøyaktige datoen for når det ble opprettet er kjent, kanskje rundt 350 e.Kr., men det synes å ha vært tidlig, kanskje tidlig nok til å ha vært en indirekte fortsettelse eller nyopprettelse av kongedømmet Kusj i Meroë.

Nobatia ble grunnlagt av *nobatae*'ene, som hadde blitt invitert til å flytte fra den egyptiske ørkenen til denne regionen av den romerske keiseren Diokletian for å hjelpe ham å beseire blemmyene. Det tidlige Nobatia er sannsynligvis den samme sivilisasjonen som arkeologene kjenner som ballana-kulturen. Nobatae'ene lyktes i å beseire blemmyene, og en inskripsjon fra Silkos (*Basilikos*) regjeringstid  hevder at blemmydene ble drevet ut i Den østlige ørkenen. Omtrent på denne tiden ble Nobatias hovedstad i Faras også grunnlagt, og kort til senere ble Nobatia konvertert til den orientalsk kristendommen.

## Underkastet islam
I 701 hadde Nobatia blitt annektert av rikets sørlige naboland, Makuria, men omstendighetene rundt sammenslåingen er ukjente. Den fant sannsynligvis sted før den muslimske invasjonen i 652, side araberne, som kom så langt som til Dongola, bare dokumenterte én nubisk, kristen stat. Riket ble styrt av eparken av Nobatia, som også ble kalt *domestikos* av Faras. Disse ble først valgt, men senere gikk stillingen i arv. Noen nedtegnelser fra riket har blitt funnet ved Qaṣr Ibrim, og disse vitner om en mektig hersker. Noen arabiske historikere skriver riktignok om «kongedømmet Makuria og Nobatia», noe som kan tyde på at det i alle fall en stund var et dobbeltmonarki. 

Nobatia var det av de nubiske rikene som var nærmest Egypt, og det mottok derfor mest press fra arabiserende og islamiserende krefter. Over tid ble Nobatias folk giftet inn i arabiske klaner, som Banu Kanz, selv om noen også kom til å forbli uavhengige i det kristne kongedømmet Dotawo, som ble erobret av sultanatet Sannar i 1504. 

## Herskere

## Referanser


## Litteratur
* Welsby, Derek A. (2002): *The Mediaval Kingdoms of Nubia*, London, ISBN 0-7141-1947-4, s. 16–67
Dakota (band)

**Dakota** er et norsk countryband fra Ålen i Trøndelag. Bandet startet i 2008. På høsten 2008 spilte de sin første offisielle opptreden som var i Røroshallen som oppvarmingsband for Åge Aleksandersen og Sambandet. I 2011 bestemte bandet seg og gå i Larsville Studio i Stugudalen hos selveste Lars Lien som har produsert og mikset albumet. Albumet kommer den 20. januar 2012 via selskapet Tylden & co og heter *[[På rett spor]]*.

## Medlemmer
### Nåværende
* Steffen Leinsvang – vokalist
* Lars Magnus Fætten – el.gitar, kor
* Tommy Holden – tangenter, trekkspill
* Lars Ingmar Nyhus  akk.gitar
* Arve Hitterdal – låtskriver, bassgitar, kor
* Jo Inge Engesvold – trommer

## Diskografi
### Album
* *[[På rett spor]]* (2012)
* *[[Vi'løftug]]* (2014)

### Singler
* *Nydelig dag* (2013)

## Eksterne lenker
* Dakota Offisielle side
Raimundo Pereira

**Raimundi Pereira** (født 28. august 1956 i Dar Salam i Quinara i Portugisisk Guinea) er en bissauguineansk advokat og politiker for Det afrikanske partiet for Guinea-Bissau og Kapp Verdes uavhengighet (PAIGC) som siden 1. desember 2008 har vært Nasjonalforsamlingens formann og som to ganger har tjent som fungerende president.

## Politiker
Raimundo Pereira, som var utdannet jurist, var medlem av det politiske parti PAIGC (*[[Partido Africano da Independência da Guiné e Cabo Verde]]*), som ved parlamentsvalget i 2004 ble landets største, og hvis leder Carlos Gomes Júnior siden valget i 2004 hadde vært Guinea-Bissaus statsminister i to korte perioder.

Han ble innsatt som midlertidig president i Guinea-Bissau fra den 3. mars til 8. september 2009 etter at den demokratisk valgte president João Bernardo Vieira ble drept av militæret. Pereira som ved sin utpekning som midlertidig president fungerede som parlamentsformann var forfatningsmessig bundet til innen 60 dager å fastsette en dato for avholdelse av et nytt presidentvalg. 

Etter Malam Bacai Sanhás død var han igjen fungerende president fra den 9. januar til den 12. april 2012. Da ble han avsatt i et militærkupp. De militære arresterte ham og en annen ledende politiker. Den 27. april 2012, ble de løslatt og sendt til Elfenbenskysten.

## Referanser
Avraham Hirschson

**Avraham Hirschson** (født 11. februar 1941 i Tel Mond) var en israelsk politiker.

Hirschson var medlem av det israelske Knesset mellom 1981 og 1984, og igjen fra 1992 til 2009. Han har også sittet som kommunikasjonsminister, finansminister og minister for turisme. Fra 1970 til 1992 var Hirschson generalsekretær for National Youth League. Han har vært leder av National Histadrut siden 1995 og leder av National Health Fund siden 1996. Han var medlem av det politiske partiet Likud. Hirschson trakk seg fra politikken etter påstander om korrupsjon.

Riksadvokat Menachem Mazuz kunngjorde i mai 2008 at Hirchson ville bli tiltalt for en rekke lovbrudd, inkludert brudd på tillit, svindel, tyveri, forfalskning av dokumenter og hvitvasking av penger. I juni 2009 ble Hirschson dømt for underslag av millioner av shekel fra det israelske National Workers Labor Federation mens han var dens formann. Han dømt til 5 år og 5 måneders fengsel og en bot på 450 000 shekel. Han begynte å betjene sin dom 1. september 2009, og han sendte inn en anke til det israelske Høyesterett den 24. september 2009. Hirschson mistet sitt sete i Knesset ved valget i 2009.

## Referanser
William Floyd

**William Floyd** (født 17. desember 1734 i Brookhaven på Long Island, død 4. august 1821 i Westerville i New York) signerte den amerikanske uavhengighetserklæringen som representant fra New York og han satt i den kontinentale kongressen.

Hans familie var av walisisk opprinnelse og han overtok familiegården da faren døde. Hans oldefar Richard Floyd ble født i Brecknockshire, Wales rundt 1620 før han emigrerte til USA og slo seg ned i New York-området. Floyd deltok i de tidlige stadier av den amerikanske uavhengighetskrigen, og ble forfremmet til generalmajor før han gikk over til politikken. Han var en delegat fra New York til den første kontinentale kongressen. Floyd satt i denne stillingen fra 1774 til 1776.

## Referanser


## Eksterne lenker
* 
* 
*  Biography by Rev. Charles A. Goodrich, 1856 
*  Fire Island National Seashore – William Floyd Estate
*  Town of Floyd, NY Official Website
John Witherspoon

**John Witherspoon** (født 15. februar 1723, død 15. november 1794) var en amerikansk politiker som signerte den amerikanske uavhengighetserklæringen som en representant for New Jersey.

Witherspoon studerte ved Haddington Grammar School og mottok sin Master of Arts fra University of Edinburgh i 1739. Han satt som president av College of New Jersey (som i dag heter Princeton University) fra 1768 til 1794. Witherspoon er i slekt med skuespillerinne Reese Witherspoon. Han var en trofast protestant, nasjonalist og tilhenger av republikanisme. Han var gift med Elizabeth Montgomery. De hadde ti barn og fem av disse overlevende barndommen. Han ble tildelt en Master of Arts og doktorgrad i teologi fra University of St Andrews. Han ble professor ved Presbyterian College of New Jersey i Princeton.

Witherspoon bosatte seg i New Jersey sammen med familien sin i 1768 i en alder av 45 år. Witherspoon var svært populær blant både lærere og studenter, blant disse var James Madison og Aaron Burr som var hans mest fremtredende studenter. Blant hans studenter ble 37 dommere, hvorav tre var ansatt i USAs høyesterett, 12 medlemmer av den kontinentale kongressen, 28 amerikanske senatorer, og 49 kongress-medlemmer. Witherspoon satt i Kongressen fra juni 1776 til november 1782 og var en av de mest innflytelsesrike medlemmene av den amerikanske kongressen. Han satt også i over 100 komiteer. Witherspoon led av øyeskader og ble fullstendig blind i 1792.

## Referanser


## Eksterne lenker
* 
* 
*  Princeton Companion entry
*  Photographic tour of John Witherspoon's grave at Princeton Cemetery.
*  Biography by Rev. Charles A. Goodrich, 1856 
*  Who Is That Man, Anyway? Witherspoon's statue, near Dupont Circle in Washington, D.C.
Robert MacNaughton

**Robert MacNaughton** (født 19. desember 1966 i New York City) er en amerikansk skuespiller, best kjent for sin rolle som karakteren Elliott sin bror Michael i filmen E.T. the Extra-Terrestrial, som han fikk en Young Artist Award som beste unge mannlige birolle i 1982. Robert spilte også hovedrollen I Am the Cheese, basert på  en roman av Robert Cormier. MacNaughton har hovedsakelig opprådt på teater-oppsetninger ved Circle Repertory Company. Per 2002 har MacNaughton gitt opp skuespill og begynt å jobbe i Phoenix, Arizona hvor han og kjæresten bor sammen med deres sønn, Noah.

## Referanser


## Eksterne lenker
*
Klungkung

**Klungkung** er det minste administrasjonsenheten (*kabupaten*) på Bali i Indonesia. Det dekker et område på 315 km² og har en befolkning på 169&nbsp;906 (2004). Regjeringssetet er i Semarapura.

## Eksterne lenker
*
Elarbi El Maabdi

**Elarbi El Maabdi** (født 1949) er en selvlært forfatter, dikter og oversetter. Han er født og oppvokst i Fez-regionen i Marokko.

## Oppvekst og ungdomsår
Som barn gikk han på koranskolen, før han begynte på den vanlige arabisk-franske skolen. Senere gikk han på den videregående skolen ved «Lycée Ibn Khaldoun» i Fez-regionen. Han tok en treårig utdanning i hotell- og restaurantfag ved L'Institut de Technologie Hotelliere et Touristique i Tanger. I 1970 reiste han til Skottland for praksis og språkopplæring, før han flyttet til Paris. 
I 1972 reiste han videre til Norge og begynte som servitør ved Hovden høyfjellshotell. Senere virket han i flere år som hovmester ved Dr Holms Hotel på Geilo. I 1987 flyttet han til Gjøvik. 

## Litterært virke
Elarbi ble tidlig interessert i arabisk og vestlig litteratur, kultur og språk. Han startet sin karriere som forfatter og oversetter i 1994, med oversettelser fra arabisk, engelsk og fransk til norsk. I 2003 ga Cappelen forlag ut diktsamlingen *Tidsaldre og drøm*, der den norske poeten Hege Woxen hadde gjendiktet lyrikk av Moustafa Gharib, med utgangspunkt i Elarbi El Maabdis oversettelse av diktene til norsk. I 2005 ga Solum Forlag ut El Maabdis oversettelse av den selvbiografiske romanen *Bilder fra en barndom*, av den syriske forfatteren Hanna Mina. Han har også oversatt og gjendiktet diktsamlingen *Speil meditasjon*, som ble utgitt av Kulturkontoret på Gjøvik i samarbeid med Oppland fylkeskommune høsten 2013.

Elarbis mest fremtredende, selvskrevne verk er boken *Arabisk litteratur og kulturhistorie*, som ble utgitt våren 2013 av El Språk Forlag. Forfatteren brukte seks år på å realisere prosjektet, som består av 766 sider, og gir et historisk overblikk over arabisk språk, litteratur og kulturhistorie. Forfatteren har også skrevet en selvbiografi om sin barndom i Marokko, som ble utgitt i *Årbok for Gjøvik nr. 21, 2005*.   

Høsten 2016 deltok han med 20 selvskrevne dikt i diktantologien *Grenseløse Forfattere 2*, som ble utgitt av Kulturforlaget Brak. Våren 2024 ga han diktsamlingen "Lengselen skjelver". Samlingen ble utgitt av Giutbokforlaget.  Elarbi har også publisert dikt i litteraturtidsskriftet *Bøygen* og flere andre norske publikasjoner. Elarbis dikt tar for seg temaer som fremmedtilværelse, krigslidelser, rasisme, kjærlighet og natur. Han har fått positiv omtale i både norske og marokkanske aviser for sin særegne og språkrike diktform.  

Elarbi er medlem ved Norsk faglitterær forfatter- og oversetterforening (NFF), Forfatter-organisasjonen Norske PEN, og Den marokkanske foreningen for kreative kunstnere.

## Hederspris
Den 30. november 2018 ble Elarbi tildelt en hederspris av diktklubben ved Meknès Moulay Ismail-universitetet i Marokko, for sitt arbeid som dikter, forfatter og oversetter. Tildelingen fant sted ved språkinstituttet Goethe Haus, der han ble hedret og omtalt som en «Dikter uten grenser».

## Bibliografi

### Egne utgivelser
* 

* 
* Lengselen skjelver, diktsamling, 2024 (bokmål) Giutbok. ISBN 9788230363515.

### Oversettelser
* 
* 

## Fotnoter

## Referanser


## Eksterne lenker
* 
*
Walter D. Douglas

**Walter D. Douglas** (født 21. april 1861 i Iowa, død 15. april 1912) var en næringslivsleder fra USA som var ombord RMS «Titanic» sammen med sin kone og deres hushjelp.

## Biografi
Hans foreldre hadde begge innvandret til USA, og hans far var med-grunnleggerne av Quaker Oats Company. 

Etter videregående skole begynte Douglas ved Shattuck Military Academy i Faribault i Minnesota. Han giftet seg den 19. mai 1884 og fikk to sønner. Hans kone døde i desember 1899, og i november 1907 giftet han seg for andre gang. Douglas var aksjonærstyremedlem i *Empire Elevator Company*, og var medlem av styret for Quaker Oats Company som faren hadde grunnlagt. Han var også direktør i *First National Bank of Minneapolis. Douglas*, og han pensjonerte seg fra denne stillingen den 1. januar 1912.

Douglas var kjent som «Captain of Industry», hadde en samlet formue på over fire millioner dollar på tidspunktet for sin død. Douglas og hans kone tilbrakte tre måneder i Europa på jakt etter møbler til sitt nye hjem i nærheten av Lake Minnetonka før de skulle til USA ombord ombord RMS «Titanic». Douglas døde på skipet og ble gravlagt i familiens mausoleum på kirkegården i Oak Hill. Etter hans andre kones død i 1945 ble hun begravet ved siden av ham. Hans yngste sønn fra sitt første ekteskap tjenestegjorde i den britiske hæren under første verdenskrig der han ble såret to ganger.

## Referanser
Camillo Boccaccino

**Camillo Boccaccino** (født på tidlig 1500-tall i Venezia, død 4. januar 1546) var en italiensk maler i renessansen. Han var sønn og elev av maleren Boccaccio Boccaccino. Han malte det kjente kunstverket «De fire evangelistene» i 1537, som ble malt på nisjene i kuppelen i San Sigismondo, Cremona. 

## Referanser


## Eksterne lenker
* The Catholic encyclopedia oppgir Camillos fødselsår som 1511, Wornum som 1508
Phil Alden Robinson

**Phil Alden Robinson** (født 1. mars 1950 i New York) er en amerikansk regissør og manusforfatter hvis filmer inkluderer *[[Fortidens helter]]*, Sneakers og The Sum of All Fears. 

Robinson ble uteksaminert fra Union College i Schenectady, New York med en Bachelorgrad i statsvitenskap og fikk et æresdoktorat fra college i 1996. Robinson regisserte TV-dramaet Freedom Song som vant Writers Guild of America Award i kategorien Best Original LongForm Manus, ble nominert til to Emmy Awards, tre NAACP Image Awards (inkludert Beste TV-film), en Screen Actors Guild Award og en Humanitas Prize. I 1992 var Robinson ledsager for FNs høykommissær for flyktninger som observatør på oppdrag til krigssoner som Somalia og Bosnia. Om disse erfaringene skrev han manus og regisserte den første av fem dokumentarer for ABC News sitt program "Nightline". Den siste av disse dokumentarene, Sarajevo Spring, ble nominert til en Emmy Award i 1997. Robinson er visepresident for Academy of Motion Picture Arts and Sciences. Tidligere var han medlem av styret til Writers Guild of America, og han sitter i styret for UCLA Hammer Museum. I 2002 regisserte han filmen Det absolutte mareritt med Ben Affleck og Morgan Freeman i hovedrollene.

## Referanser


## Eksterne lenker
*
Ingvar Åkesson

**Sven Ingvar Åkesson** (født 1946) er en svensk jurist og embetsmann. Han var fra 1. september 2003 til 31. august 2013 generaldirektør for Försvarets radioanstalt (FRA).

## Liv og virke
Åkesson har vært *tingsnotarie* ved Oxie och Skytts tingsrätt og har arbeidet for Konstitutionsutskottet i Sveriges riksdag. Han gikk deretter til Försvarsdepartementet, der han i 1997 ble ekspedisjons- og rettssjef.

I hans tid som generaldirektør ekspanderte Försvarets radioanstalt og virksomheten ble modernisert. Tjenesten, som driver signaletterretning mot utlandet og har ansvar for å ivareta informasjonssikkerhet i forbindelse med ytre trusler mot Sverige, ble som følge av FRA-loven sterkt omdiskutert.

Åkesson ble i 2011 utnevnt til kommandør med stjerne av Den Kongelige Norske Fortjenstorden «for særlig fortjenstfullt virke for fremme av norsk-svensk forsvarssamarbeid.»

## Referanser
Keith B. Alexander

**Keith Brian Alexander** (født 1951) er en amerikansk firestjerners general. Han var sjef for National Security Agency (NSA) fra 2005 til 2014, ledet Central Security Service (CCSS) og førte befal over U.S. Cyber Command.

## Liv og virke
Alexander har både militær og sivil utdannelse. Han har bachelorgrad fra United States Military Academy på West Point, mastergrad i bedriftsledelse fra Boston University, mastergrader i elektronisk krigføring og fysikk fra Naval Postgraduate School, samt mastergrad i nasjonal sikkerhetsstrategi fra National Defense University. Videre har han militær utdannelse fra U.S. Army Command and General Staff College og National War College.

Alexander begynte sin tjeneste i United States Army ved United States Military Academy. Han har tjenestegjort i USA og Tyskland, samt deltatt i Gulfkrigen. Han har hatt en rekke sentrale, ledende stillinger i USAs forsvar.

Alexander ble i 2005 utnevnt til sjef for NSA. Han ble forfremmet til general i 2010. General Alexander hadde som sjef for NSA ansvar for utenlandsetterretning. Som befalhavende for U.S. Cyber Command hadde han ansvar for forsvaret av det amerikanske militære datanettverket og elektronisk krigføring.

General Alexander gikk av med pensjon i 2014.

## Utmerkelser
Alexander har mottatt en rekke utmerkelser for sin militære innsats. I 2011 ble han utnevnt til kommandør med stjerne av Den Kongelige Norske Fortjenstorden «for særlig fortjenstfullt virke for fremme av norsk-amerikansk forsvarssamarbeid.»

## Referanser
Letitia Long

**Letitia A. Long** (født i Annapolis) er en statstjenestekvinne fra USA. Hun var sjef for National Geospatial-Intelligence Agency fra 2010 til 2014.

## Liv og virke
Long er utdannet med bachelorgrad i elektroteknikk fra Virginia Polytechnic Institute and State University og mastergrad i maskinteknikk fra Catholic University of America.

Long har en lang etterretningskarriere. Hun har vært underdirektør i CIA (1998–2000), visedirektør ved Office of Naval Intelligence (2000–2003), *Deputy Under Secretary of Defense for Intelligence* (2003–2006) og visedirektør ved Defense Intelligence Agency (2006–2010). Long overtok som leder for National Geospatial-Intelligence Agency 9. august 2010. Hun ble da den første kvinnelige leder av en av USAs ledende etterretningstjenester.

## Utmerkelser
Long har mottatt en rekke utmerkelser for sitt virke. Hun er blant annet tildelt Department of Defense Medal for Distinguished Civilian Service og National Intelligence Distinguished Service Medal. Long ble i 2011 utnevnt til kommandør av Den Kongelige Norske Fortjenstorden «for virke for norsk-amerikansk forsvarssamarbeid.» Hun er også ridder av Den nasjonale fortjenstorden (Frankrike).

## Referanser
Arne Andreassen

**Arne «Pøsen» Andreassen** (født 16. januar 1950 i Tromsø) er en norsk tidligere fotballspiller og -trener. I mesteparten av sin karriere spilte han for Tromsø IL. Han var senere også hovedtrener for TIL.

Arne Andreassen er født og oppvokst i Storskogen i Tromsø. Han begynte først i Fløya IF, men tok overgang til Tromsø IL da han var 14 år gammel, og vant flere by- og kretsmesterskap med klubbens aldersbestemte lag. Han debuterte på TILs A-lag 28. mai 1967, 17 år gammel, og ble etter hvert en av klubbens mest benyttede spillere gjennom tidene, med i alt 307 kamper (253 seriekamper og 54 cupkamper). Han spilte hovedsakelig på høyre flanke, og var kjent som en teknisk dyktig spiller med en god pasningsfot. 1976-sesongen spilte «Pøsen» for Bodø/Glimt. « I semifinalen mot Lillestrøm i cupen i 1985 pådro han seg et stygt beinbrudd, som satte en stopper for hans karriere som fotballspiller.

Han ble i 1986 hovedtrener for Tromsø IL etter at Dagfinn Rognmo fikk sparken, og ledet laget til seier i cupfinalen mot Lillestrøm i 1986. Etter at han gikk av som trener i 1987 fortsatte han i TIL-miljøet, blant annet som talentspeider. I 1992 ble han igjen trener for A-laget, nå sammen med Per-Mathias Høgmo, men de fikk sparken i august samme år. Han var senere også assistenttrener for A-laget under Terje Skarsfjord.

## Referanser


## Eksterne lenker
*
Xu Shao

**Xu Shao** (tradisjonell kinesisk: 許劭, forenklet kinesisk: 许劭, pinyin: *Xǔ Shào*, født i 150 i fylket Runan i Henan i Kina, død 195), stilnavn **Zijiang** (子將), var en berømt kommentator (rådgiver) under Det østlige Han-dynasti.  

Han var også rådgiver for Liu Yao av Yangzhou. Etter at Sun Ce fordrev Liu Yao fra Moling, gav Xu Shao Liu det råd å søke hjelp fra Liu Biao og Cao Cao heller enn fra Wang Lang.

## Referanser
Thomas Ulrich

**Thomas Ulrich** (født 16. november 1967 i Sveits) er en sveitsisk fjellklatrer, ekspedisjonsfarer og fotograf med publikasjoner i *[[National Geographic]]*.

## Referanser
Fjerdingby Innebandyklubb

**Fjerdingby Innebandy** er en innebandyklubb fra Rælingen kommune i Akershus. Klubben ble stiftet offisielt 12. september 1991 av en kameratgjeng fra Fjerdingby.

Klubben har herrelag og flere lag for ungdom. Herrelaget spiller sin niende sesong i Eliteserien og har ett seriegull og to NM-gull. Klubben har 2 hjemmebaner: Marikollhallen og Sandbekkhallen

www.fjerdingbyibk.no

## Referanser


## Eksterne lenker
* Fjerdingby Innebandyklubb
St. Gallen Symposium

**St. Gallen Symposium**, tidligere kalt *International Management Symposium* og *ISC-Symposiet*, er en konferanse som årlig finner sted ved Universität St. Gallen (HSG) i Sveits, hvis formål er å skape en plattform for generasjons- og kulturovergripende dialog mellom dagens og morgendagens beslutningstakere. Konferansens målsetning er å bidra til bevaringen og videreutviklingen av et sosialt og liberalt økonomisk ordenssystem.

Ideen til St. Gallen-symposiet var en reaksjon på studentopprøret i 1968, og har siden blitt organisert av International Students’ Committee (ISC), et studentinitiativ ved universitetet i St. Gallen. Hvert år kommer mer enn 1&nbsp;000 deltakere, og er det blant verdens aller største og mest kjente studentdrevne arrangementer. Personligheter som Josef Ackermann, Muhammed Khatami, Robert Dudley og Ratan Tata har i de senere år deltatt.
Hovden Sportsklubb

Klubben:
**Hovden Sportsklubb** ble stiftet 1970 og er et fleridrettslag for langrenn, alpin skiidrett,  og allidrett. Tidligere hadde sportsklubben også en skøytegruppe.

HSK er medlem av Norges Idrettsforbund gjennom Aust-Agder Idrettskrets. Klubben er også medlem av særforbundet Norges Skiforbund gjennom Agder og Rogaland Skikrets. 

Hovden Sportsklubb hører hjemme i Hovden i Bykle kommune og er medlem av Bykle Idrettsråd.
Hovdenportsklubb har flere store arrangementer blant anna Hovdenrennet og Hovden tour.

## Tidligere hadde HSK Skøytegruppe
Klubben var arrangør av Sprint-NM på skøyter 1990 og Stafett-NM på skøyter 1990 som gikk samtidig samme sted. Mesterskapene skulle vært arrangert på Hovden, men på grunn av værforhold ble de flyttet til Skien og Skien Isstadion. Det var klubbens representant (Roger Strøm), og Minna Nystedt, IF Fram (fra Strøms tidligere klubb) som vant hver sin klasse i senior sprint. I stafett-NM var det Oslo Skøiteklub for herrer, og Sportsklubben Ceres for damer som vant.

### Kjente skøyteløpere
* Roger Strøm

## Skigruppa

Emil Holmeide Blattmann deltok i NM i Alpint 2011 i utfor og fikk en 9.-plass.

## Eksterne lenker
*
West Point (New York)

**West Point** er et sted i Orange County i delstaten New York i USA. Det har status som føderalt militært område og er stedet der United States Military Academy ligger. West Point ligger ut mot Hudsonelva. Områdets areal er på 51&nbsp;km². Stedet hadde i 2010 en befolkning på .

United States Military Academy ble opprettet i 1802, sammen med det militære området. West Point har også en avdeling av United States Mint.

## Sport
* Verdensmesterskapet i orientering ble arrangert her i 1993.

## Referanser


## Eksterne lenker
* United States Military Academy
Natthimmellys

**Natthimmellys** (engelsk: *nightglow* eller *airglow*) er en svak utsending av lys fra atmosfæren til en planet som medfører at nattehimmelen aldri blir fullstendig mørk, selv etter at lys fra stjernelys og diffust sollys fra dagsiden er tatt bort.

For jordas del kommer natthimmellys fra en del ulike prosesser i øvre atmosfære, 50 til 300 km over overflaten, blant annet rekombinasjon av atomer som har blitt fotoionisert i løpet av dagen, luminescens fra kosmisk stråling og kjemiluminescens hovedsakelig fra oksygen og nitrogen som reagerer med hydroksylioner.

I motsetning til nordlys gir natthimmellys en jevn og mye svakere belysning.
Human internasjonale dokumentarfilmfestival

**Human internasjonale dokumentarfilmfestival**, tidligere **Human Rights Human Wrongs**, er en filmfestival som arrangeres i Oslo for ny norsk og internasjonal dokumentarfilm. 

I tillegg til filmvisninger arrangeres det debatter og samtaler med fokus på aktuelle samfunnsspørsmål og menneskerettighetstemaer. Festivalen inkluderer et norsk og et internasjonalt konkurranseprogram.

I 2017 endret festivalen navn fra «Human Rights Human Wrongs» til «HUMAN internasjonale dokumentarfilmfestival».

## Åpningsfilmer
*2008: *An Independent Mind*, UK
*2010: *Getting Justice – Kenya's Deadly Game of Wait and See*, Kenya
*2011: *Blood in the Mobile*, Tyskland,Danmark
*2023: *And Still I Sing*, Canada
*2024: *[[No Other Land]]*, Palestina, Norge 
*2025: *[[Mr. Nobody Against Putin]]*, Tsjekkia, Danmark 

## Referanser
Johannes Nørgaard

**Johannes Nørgaard** (født 1916, død 1977) var en dansk organist, musikkhistoriker og komponist. Han ble utdannet ved det Kongelige Danske Musikkonservatorium hvor han tok organisteksamen i 1940 med lærere som Georg Fjelrad og Finn Viderø. I 1942 tok han magistergraden ved  Københavns Universitet. 

Han var organist i Dragør. Han underviste i musikkteori og musikkhistorie og Nørgaard var også musikkmedarbeider og musikk-kritiker i Kristeligt Dagblad. Han skrev mye om klassisk musikk i avisene, ikke minst om de store vokalverker, som han også stod for oppførelse av i Århus domkirke i 1940-årene og 1950-årene.

## Komponist
Samlingen «Koraler til Kirkeåret» stammer fra september 1975 og ble utgitt i Holstebro på «Ecclesia» i februar 1987. Den er tilegnet tidligere domorganist i København, Niels Henrik Nielsen, som også har spilt dem inn på LP. Flere andre av hans koralpreludier finnes i samlingen «44 Danish Chorale Preludes» fra 1994.

## Kilder
* Opplysninger gitt av organist Knud Svendsen i Århus Domkirke 10. januar 2012.
* Om Johannes Nørgaard i John Henderson: *A Directory of Composers for Organ*, second edition, 1999 ISBN 0952805014 side 436
Jagatsinghpur (distrikt)

**Jagatsinghpur** (oriya: ଜଗତସିଂହପୁର ଜିଲା) er et distrikt i den indiske delstaten Orissa. Distriktets hovedstad er Jagatsinghpur. 

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 10,20 % av befolkningen.

Barn i alderen 0 til 6 år utgjorde 9,11 % i 2011 mot 11,78 % i 2001. Antallet jenter i den alderen per tusen gutter er 929 i 2011 mot 926 i 2001. 

## Referanser


## Eksterne lenker
*
GLS Bank

**GLS Bank**, juridisk **GLS Gemeinschaftsbank [[eingetragene Genossenschaft|eG]]** (forkortet fra *Gemeinschaftsbank für Leihen und Schenken*) er en tysk etisk bank som ble etablert i 1974 som et antroposofisk initiativ; det er den første banken i Tyskland som arbeider med en sosial og økologisk målsetning. Banken har hovedkontor i Bochum og kontorer i München, Hamburg, Frankfurt am Main, Stuttgart, Freiburg og Berlin. GLS overtok i 2003 Ökobank, en bank som sprang ut av miljøbevegelsen, og i 2008 IntegraBank, som sprang ut av kirkelige miljøer. Banken er medlem av Bundesverband der Deutschen Volksbanken und Raiffeisenbanken og deres forsikringsordning. Som kooperativ bank har ikke GLS eiere, men medlemmer, og styres ikke med profittformål.

I 2016 hadde GLS rundt  kunder, en forvaltningskapital på drøyt 4,5 milliarder euro (ca. 45 milliarder NOK) og over 500 ansatte. I årene etter finanskrisen fra 2007 har banken blitt flerdoblet i størrelse; den hadde for eksempel i 2011 en årlig vekst på 37&nbsp;%. I en bred publikumsundersøkelse gjennomført av tidsskriftet Börse Online og tv-kanalen n-tv ble GLS med avstand kåret til årets bank i både 2010 og 2011. I en stor tysk banktest våren 2011 kom GLS best ut både når det gjaldt kundeservice og boliglån.

GLS Gemeinschaftsbank tilbyr vanlige banktjenester og har i tillegg en mikrokredittordning og ordninger for støtte til sosiale, miljøvennlige og allmennyttige prosjekter. Banken bygger på Rudolf Steiners teori om tregrening.

I Norge er Cultura Bank etablert etter modell av GLS Gemeinschaftsbank.

## Referanser


## Litteratur
* Caspar Dohmen: *Good Bank – Das Modell der GLS Bank*, Orange Press, Freiburg im Breisgau 2011, ISBN 978-3-936086-54-6

## Eksterne lenker
*